
Výzva na predloženie ponuky 
(ďalej len „Výzva“)

zákazka  v rámci zriadeného  DNS  Stavebné, remeselné stavebné, vodoinštalačné, kanalizačné, kúrenárske, elektroinštalačné a elektromontážne práce.

Odkaz na DNS: https://josephine.proebiz.com/sk/tender/36815/summary


1.  Identifikácia verejného obstarávateľa
Názov: 		Marianum – Pohrebníctvo mesta Bratislavy 
Sídlo:			Šafárikovo námestie 3, 811 02 Bratislava
IČO: 			17330190
Kontaktná osoba:	Ing. Milan Hamala
E-mail: 		milan.hamala@marianum.sk
(vo@marianum.sk)
Telefón:		+421 948 446 111

2.  Všeobecná špecifikácia predmetu zákazky
Názov zákazky :   
„Rekonštrukcia Domu smútku – cintorín Rusovce, Bratislava, časť: Obnova vstupných mreží, vstupnej brány a vnútorných dverí.“  

Odkaz na zákazku: https://josephine.proebiz.com/sk/tender/83604/summary
CPV: 
Hlavný slovník:                     
45454100-5 – Reštaurovanie

Dodatočný kód CPV:                           
45454000-4 - Obnovovacie práce
45453100-8 - Renovačné práce
90512000-9 - Služby na prepravu odpadu
90513000-6 - Služby na spracovanie a likvidáciu nie nebezpečného odpadu
60000000-8 - Dopravné služby (bez prepravy odpadu)  

Druh:				             služba
Elektronická aukcia:		 Nie
Opis predmetu zákazky  : 
Predmetom zákazky je reštaurátorská obnova historických prvkov v Dome smútku na cintoríne Rusovce v Bratislave: drevenej vstupnej brány, kovových vstupných mreží a  kovových vnútorných dverí. 
Objekt domu smútku predstavuje historickú pohrebnú kaplnku Laury Henckel von Donnersmarck z konca 19. storočia, zapísanú zozname Pamätihodností Rusoviec (RUS-1A-14). Kaplnka sa nachádza v Pamiatkovej zóne Bratislava – Rusovce. Všetky práce spojené s obnovou kaplnky budú preto realizované pod dohľadom Krajského pamiatkového úradu v Bratislave.
Východiskom obnovy bude reštaurátorský výskum a návrh obnovy, ktorý po schválení KPÚ BA bude záväzným podkladom pre následnú realizáciu. Cieľom bude odborná obnova historických brán s maximálnym zachovaním všetkých pôvodných prvkov a materiálov, v prípade nezvratne deštruovaných častí ich náhrada presnými materiálovými a tvarovými kópiami, odstránenie prípadných sekundárnych a nevhodných zásahov, a plnohodnotné sfunkčnenie pôvodných kovaní a zámočníckych prvkov. 

Bližšia špecifikácia plnenia: 
· Vypracovanie výskumu (o.i. tiež farebnosť, typ povrchovej úpravy) a návrhu na reštaurovanie, jeho predloženie KPÚ BA na schválenie 
· Demontáž a transfer dvoch mrežových krídel, dvoch drevených krídel vstupnej brány, dvoch kovových krídel dverí do ateliéru
· Vyhotovenie dočasnej uzamykateľnej brány vo vstupe do kaplnky
· Reštaurovanie dvoch krídel kovových mreží spolu so zámkom, kľučkami a závesmi
· Reštaurovanie dvoch drevených krídel brány spolu s dekoratívnymi kovaniami, zámkom, kľučkami a závesmi
· Reštaurovanie dvoch krídel kovových dverí spolu so zámkom, kľučkami a závesmi
· Obnova resp. podľa potreby výmena kovových závesov v osteniach kaplnky
· Spätné osadenie všetkých krídel na pôvodné miesta
· Vypracovanie záverečnej dokumentácie vykonaných prác 

Preberanie a overovanie poskytovaných služieb, zodpovednosť za vady a zodpovednosť za škodu:
K zásadným etapám reštaurovania bude zodpovedný reštaurátor zvolávať kontrolné dni za účasti zástupcov KPÚ Bratislava a správcu. Účelom bude prezentácia dosiaľ realizovaných prác a ďalšieho zamýšľaného postupu reštaurovania. 
Dodávateľ zodpovedá za všetky vzniknuté škody (krádež, stratu, zničenie a za iné poškodenie predmetu), ktoré vznikli na diele alebo jeho časti, alebo na veciach a materiáloch potrebných na zhotovenie diela, počas doby dodávky, od protokolárneho prevzatia diela až po odovzdanie diela objednávateľovi. Ak dôjde k poškodeniu alebo znehodnoteniu predmetu, je zhotoviteľ povinný uhradiť škodu v rozsahu určenom a preukázanom objednávateľovi. Poškodený predmet ostáva majetkom objednávateľa. V prípade straty, zničenia alebo odcudzenia predmetu je zhotoviteľ povinný uhradiť vzniknutú škodu v plnej výške.

Ťažiskové legislatívne, právne rámce
· Pamiatkový zákon a Vyhláška MK SR č. 253/2010 v znení vyhlášky č. 231/2014 Z. z.
· Zákon č. 200/1994 Z. z. o komore reštaurátorov a o výkone reštaurátorskej činnosti
· Prevádzkový poriadok pohrebísk na území hlavného mesta Slovenskej republiky Bratislavy
· Všeobecne záväzného nariadenia hlavného mesta Slovenskej republiky Bratislavy č. 17/2012 z 13. decembra 2012


 Termín dodania: do 13. 12. 2026

3.  Predpokladaná hodnota zákazky
    44 900 EUR bez DPH  (vrátanie všetkých nákladov a dopravy)

4.  Rozdelenie zákazky na časti:  nie

5.  Miesto a čas plnenia predmetu zákazky:  
     Miesto:   Cintorín Rusovce, Kovácsova ul., Bratislava
     Čas:         do 13. december 2026

6.  Obhliadka:  
Obhliadka je povinná. V prípade záujmu je možná v mieste plnenia zákazky po telefonickom dohovore s kontaktnou osobou, dňa 28.10.2026 o 10:00 hod.
Kontaktná osoba:  Mgr. Ing. arch. Soňa Ščepánová, PhD.
+421 911 362 162, sona.scepanova@marianum.sk

7.  Typ zmluvného vzťahu:  Objednávka s VOP a OPP

8.  Hlavné podmienky financovania :
Predmet zákazky bude financovaný z rozpočtu Hlavného mesta SR Bratislava platba na základe faktúry. Faktúra bude mať 30-dňovú lehotu splatnosti odo dňa jej doručenia. Platba bude realizovaná bezhotovostným platobným príkazom. Neposkytuje sa preddavok ani zálohová platba. Výsledná cena časti predmetu zákazky musí zahŕňať všetky náklady uchádzača spojené s poskytnutím požadovaného plnenia predmetu zákazky.

9.  Podmienky účasti uchádzačov:     
Boli preukázané v rámci DNS


10.  Komunikácia a vysvetľovania:
Komunikácia medzi verejným obstarávateľom a záujemcami/uchádzačmi sa uskutočňuje v štátnom (slovenskom) jazyku výhradne prostredníctvom IS JOSEPHINE prevádzkovaného na elektronickej adrese: https://josephine.proebiz.com/sk/. Tento spôsob komunikácie sa týka  akejkoľvek komunikácie a podaní medzi verejným obstarávateľom a  záujemcami/uchádzačmi počas celého procesu verejného obstarávania. 
Každý hospodársky subjekt/záujemca má možnosť registrovať sa do systému JOSEPHINE. 

11.  Predkladanie ponúk:
Lehota:  5.11. 2026  do 10:00 hod.
Spôsob: prostredníctvom systému JOSEPHINE na adrese:
     https://josephine.proebiz.com/sk/tender/83604/summary

Ponuka  sa považuje za doručenú až momentom jej doručenia (nie odoslania) verejnému obstarávateľovi v systéme Josephine. Ponuka uchádzača predložená po uplynutí lehoty na predkladanie ponúk nebude zaradená do vyhodnocovania. 
Len tým dodávateľom, ktorí boli zaregistrovaní v DNS, je možné zasielať výzvu na predloženie ponuky a teda majú právo na predloženie ponuky. V momente po vyhlásení jednotlivej konkrétnej zákazky sa nezaradení dodávatelia nevedia už uchádzať o vyhlásenú zákazku, avšak po ich zaradení im verejný obstarávateľ bude môcť zaslať výzvu na predloženie ponuky do ďalšej vyhlásenej zákazky. To znamená, že do DNS je možné zasielať žiadosť o zaradenie v priebehu celého jeho trvania, avšak výzvu ku konkrétnej jednotlivej zákazke môže takémuto dodávateľovi verejný obstarávateľ zaslať až po jeho zaradení, a nie je možné dodatočne niekoho zaradiť do už vyhlásenej zákazky.

12.  Obsah ponuky :
Ponuka musí obsahovať riadne vyplnené a podpísané:
a) Návrh na plnenie kritéria pre časť/ časti predmetu zákazky (podľa prílohy č.1) 
b) Doklady preukazujúce odbornú spôsobilosť 
Odporúčaný formát predkladaných dokladov je „PDF“, doklady sa predkladajú vo forme naskenovaných dokumentov.

13.  Kritériá na vyhodnotenie ponúk:
Kritériom na vyhodnotenie ponúk je najnižšia celková cena v EUR bez DPH.
Celková  cena za predmet zákazky musí obsahovať  všetky náklady súvisiace s predmetom zákazky.  
V prípade rovnosti ponukových cien viacerých ponúk umiestnených na prvom mieste budú vyzvaní tí uchádzači, ktorí ponúkli najnižšiu cenu, aby v lehote nie kratšej ako jeden pracovný deň, upravili smerom nadol svoju cenu, prípadne potvrdili jej aktuálnu výšku. Úspešným sa stane uchádzač s najnižšou cenou po uplynutí danej lehoty. Uvedený postup môže verejný obstarávateľ opakovať.

14.  Ďalšie informácie:
a) SW Josephine zostaví poradie ponúk uchádzačov na základe vyhodnotenia návrhov na plnenie kritéria. Následne sa vyhodnotí ponuka uchádzača, ktorý sa umiestnil na prvom mieste v poradí, splnenie požiadaviek na predmet zákazky. Ak dôjde k vylúčeniu ponuky, vyhodnotí sa následne splnenie požiadaviek na predmet zákazky u ďalšieho uchádzača tak, aby uchádzač umiestnený na prvom mieste v novo zostavenom poradí spĺňal požiadavky na predmet zákazky.
b) Verejný obstarávateľ po vyhodnotení ponúk a po odoslaní všetkých oznámení o vylúčení uchádzača bezodkladne písomne oznámi všetkým dotknutým uchádzačom výsledok vyhodnotenia ponúk vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile, a to v súlade s § 55 ZVO.
c) Verejný obstarávateľ si vyhradzuje právo neprijať žiadnu ponuku, O takomto postupe budú uchádzači informovaný
d) Uchádzačom v prípade neúspešnej ponuky nevzniká žiadny nárok na úhradu nákladov, ktoré im vznikli pri príprave a predkladaní ponúk.




Prílohy:
Príloha č. 1    -  Návrh na plnenie kritéria 
Príloha č. 2    -  Fotodokumentácia
Príloha č. 3    -  Vzor objednávky 
Príloha č. 3.1 -  OPP (osobitné podmienky plnenia)
Príloha č. 3.2 -  VOP (všeobecné obchodné podmienky)

